Почетак радова на изградњи МХЕ „Рековићи“ код Прибоја

У вези почетка радова на изградњи МХЕ „Рековићи“ код Прибоја обавештавам Вас о следећем:

Републички урбанистички инспектор Драгана Василић, дана 18.11.2013.

године извршила је увид у издато Решење о локацијској дозволи 03 број 350-62/2013 од 04.10.2013. године за изградњу хидроелектране "Рековићи" инсталисане снаге 6,48MW на реци Лим у Прибоју, на локацији Бањски Чамац на кат.парцелама 5963,3599/2, 3599/3, 5931/1 све Ко Бања, кат.парцелама 604, 608, 2213, 2219 КО Добриловићи и кат.парцели 1172 Ко Калафати, инвеститору "MINI HYDRO INVESTMENTS"

д.о.о. Београд. Након утврђеног чињеничног стања, на основу члана 2. Правилника о техничком осматрању високих брана ( Сл.лист СФРЈ бр.

7/66), Републички урбанистички инспектор констатује да је на основу техничких карактеристика МХЕ "Рековићи" на реци Лим чија је грађевинска висина 13м и запремина акумулације 420.000м3, у овој управној ствари реч о високој брани за коју локацијску дозволу за изградњу објекта издаје министарство надлежно за послове грађевинарства, а не о МХЕ за коју локацијску дозволу издаје јединица локалне самоуправе.

Републички урбанистички инспектор поднео је захтев овом министарству за поништај Решења о локацијској дозволи по праву службеног надзора, Општинске управе Одељење за урбанизам, грађевинарство, комунално-стембене и имовинско –правне послове општине Прибој 03 број 350-62/2013 од 04.10.2013.године.

Другостепени орган овог министарства својим решењем

3631-350-00052/2013-06 од 28.11.2013. године поништио је Решење о локацијској дозволи 03 број 350-62/2013 од 04.10.2013. године и списе предмета уступио нашем министарству на даљи поступак и одлучивање, као стварно надлежном органу.

Министарство грађевинарства, саобраћаја и инфраструктуре издало је решење о грађевинској дозволи ROP-MSGI-16098-CPI-1/2017

број:351-02-00083/2017-07 од 09.06.2017. године, за изградњу МХЕ Рековићи са акумулацијом на реци Лим и потврдило пријаву радова ROP-MSGI-23399-WA -1/2017 број:351-02-00082/2017-07 од 17.08.2017.

године.

Грађевинска инспекција нашег министарства вршиће уредно надзор над изградњом ове МХЕ.

С поштовањем.

Милијана Мољевић

Републички грађевински инспектор